Ümmiye Koçak

Ümmiye Koçak (1957-yilda tugʻilgan) – turk ssenariynavisi va aktrisasi.

 Hayoti 
Ümmiye Koçak 1957-yilda Adana viloyatining Chelemli qishlogʻida tugʻilgan. Boshlangʻich maktabni oʻz qishlogʻida tamomlagan. Ammo u oʻqishni davom ettira olmagan. 1982-yilda turmush qurgach, Mersin viloyatidagi Arslankoʻyga koʻchib oʻtgan va u yerda hozirga qadar yashamoqda. Arslankoʻy – Toros togʻlariga yaqin togʻli aholi punkti boʻlib, Mersin shimolida  uzoqlikda joylashgan.

Ümmiye Koçakning uch nafar farzandi bor.

 Teatr va kinodagi ijodi 
Ümmiye Koçak yetarli darajada maʼlumotga ega boʻlmasa ham, oʻqish-oʻrganishni yaxshi koʻrgan. 2001-yilda u oʻzining kichik shaharchasida Arslanköy Kadınlar Tiyatro Grubu („Arslanköy ayollar teatr guruhi“) nomli ayollar teatrini tashkil qilgan. 2006-yilda guruh Adana shahrida boʻlib oʻtgan Xalqaro Sabanji teatr festivalida ishtirok etgan.

Keyin Ümmiye Koçak qishloq ayollari hayoti haqida Yün Bebek („Yunli qoʻgʻirchoq“) nomli film ssenariysini yozgan. 2013-yilda Ümmiye Koçak boshchiligida suratga olingan film „Ikkinchi Nyu-York Yevroosiyo kinofestivali“da ishtirok etgan va mukofotga sazovor boʻlgan. Keyinchalik u teleseriallarda roʻl oʻynagan. U suratga tushgan seriada Hatice ismli qishloq ayoli va uning qizi Elifning fojiasi aks ettirilgan. Haticening ikkinchi turmush oʻrtogʻi Ali va Alining onasi Hatice va Elifni doimo haqorat qilib kelgan. Zulmga uchragan Elif jun qoʻgʻirchoqni topgach, yengil tortadi. Filmda bosh rollarni Ayşe Armut, Öznur Armut va Seher Cuvadir ijro etgan. Filmda bitta sahnadagi siluetdan boshqa erkak qahramon yoʻq. Filmning debyuti 2012-yilda 49-Xalqaro Antaliya kinofestivalida boʻlib oʻtgan va tanlovda ishtirok etmagan film sifatida qayd etilgan. Keyinchalik film Turkiya radio va televideniye korporatsiyasi (TRT) telekanalida ham namoyish etilgan.

2017-yilda u portugaliyalik futbolchi Krishtianu Ronaldu bilan Turk Telecom telekompaniyasining reklama roligida suratga tushgan.

 Ishlari 

 Ssenariylar 

 Erik Eşkisi
 Ozon Tapakas
 Kara Kuy
 Doktor Beleş
 Turunchgil Hayattir
 Chicekler Solmasin
 Hasret Çiçekler

 Qisqa hikoyalar 

 Vatan Sevgisi
 Irazcaning Düşleri
 Kanayan Yara
 Kader
 Obruk
 Ayaksız Ayakta Durmak
 Baba Ben Geldim
 Muhtor Adayı Hasret Ana

 Televizion seriallardagi faoliyati 

 Istanbul Hanımın Çiftliği
 Hayot Devam Ediyor
 Hanımın Çiftliği
 Kasaba
 Seher Vakti.

 Mukofotlari 

 Adana xalqaro teatr mukofoti
 Anqara xalqaro teatr mukofoti
 Darüşafaka taʼlim mukofoti
 Bornova xalqaro ayol rassomlar festivali mukofoti
 Toros koleji taʼlim mukofoti
 Ayollarga zoʻravonlikka qarshi „Kader“ nodavlat tashkiloti mukofoti
 Mersin sanoatchi va ishbilarmonlari yillik sanʼat mukofoti
 TİKAV- 2012 Onalar maktabi mukofoti
 Samsung nodavlat tashkiloti tashabbusi mukofoti
 Nyu-York Yevroosiyo kinofestivalining mukofoti
 Manbalar 

Turkum:Yüreğirlik kishilar
Turkum:Yashayotgan insonlar
Turkum:1957-yilda tugʻilganlar
Turkum:Turk ayol kinorejissyorlari
Turkum:Turkiyalik kinomatograflar